Diari Oficial de la Generalitat Valenciana


Sumari del DOGV 3207, del 20-03-1998 (1998/1715)

DECRET 19/1998, de 24 de febrer, del Govern Valencià, pel qual s'autoritza la transformació i s'autoritzen els ensenyaments al Centre Florida Universitària, adscrit a la Universitat de València.
--------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/02/24/19/dof/vci/html**

### Dades del document

Número de DOGV
:   3207

Data del DOGV
:   20-03-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/1715


Data del document
:   24-02-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 19/1998, de 24 de febrer, del Govern Valencià, pel qual s'autoritza la transformació i s'autoritzen els ensenyaments al Centre Florida Universitària, adscrit a la Universitat de València. [1998/X1715]
  
La Universitat de València, instruït el corresponent expedient, ha acordat sol·licitar la transformació del centre privat d'ensenyament superior Escola Universitària d'Estudis Empresarials La Florida, de Catarroja, adscrit a aquesta universitat pel Decret 79/1993, de 28 de juny, al Centre Florida Universitària, la titularitat del qual correspon a l'entitat Florida Centre de Formació, Societat Cooperativa Valenciana, així com l'autorització per a l'ampliació dels ensenyaments corresponents a l'obtenció del títol oficial de llicenciat en Administració i Direcció d'Empreses.
  
El Consell Social de la Universitat de València, amb data 12 de juny de 1997, ha acordat proposar l'adscripció del Centre Florida Universitària, per a impartir els ensenyaments conduents a l'obtenció del títol de llicenciat en Administració i Direcció d'Empreses.
  
El Consell Interuniversitari de la Comunitat Valenciana, en la reunió del dia 8 de setembre de 1997, va tindre coneixement de la sol·licitud de la Universitat de València, i el Consell d'Universitats, en la sessió del 18 de setembre de 1997, va emetre un informe favorable.
  
Per tot això, i de conformitat amb allò que s'ha previst per la Llei Orgànica 11/1983, de 25 d'agost, de Reforma Universitària, i el Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller de Cultura, Educació i Ciència i després de la deliberació prèvia del Govern Valencià, en la reunió del dia 24 de febrer de 1998,
  
DECRETE
  
Article 1
  
Autoritzar la transformació del centre privat d'ensenyament superior Escola Universitària d'Estudis Empresarials de Catarroja, en el Centre Florida Universitària, adscrit a la Universitat de València.
  
Aquest centre impartirà els ensenyaments que porten a l'obtenció del títol de llicenciat en Administració i Direcció d'Empreses, i també els que ja impartia per a l'obtenció del títol de Diplomat en Ciències Empresarials.
  
Article 2
  
La posada en funcionament de l'ensenyament de nova implantació a què es refereix aquest decret serà autoritzada pel conseller de Cultura, Educació i Ciència després de la comprovació prèvia que s'han complit els compromisos adquirits per l'entitat titular i ha sigut homologat pel govern Valencià el títol oficial que ha d'expedir el centre, d'acord amb allò que s'ha establit en el Reial Decret 1.496/1987, de 6 de novembre, sobre l'obtenció, expedició i homologació de títols universitaris.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i execució d'allò que s'ha disposat en aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 24 de febrer de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI